
6. Paemurru tn 18 maa-ala detailplaneeringu
vastuvõtmine ja avaliku väljapaneku korraldamine
1. Asjaolud ja menetluse käik
Detailplaneeringu algatamise ettepaneku esitas Tatjana Silina ning planeering algatati 19.04.2012 Narva Linnavolikogu otsusega nr 53 “6. Paemurru tn 18 maa-ala detailplaneeringu koostamise algatamine“. 
Planeering on kooskõlastatud lähteseisukohtades loetletud asutuste ja isikutega. Narva Linnavalitsuse Arhitektuuri- ja Linnaplaneerimise Amet kooskõlastas TÜ Inkeri koostatud 6. Paemurru tn 18 maa-ala detailplaneeringu töö nr DP-01/2016 31.03.2016.

Vastuvõtmisele esitatud detailplaneeringuga  moodustatakse reformimata riigimaast uus krunt Pos 2 väikeelamumaa maakasutuse sihtotstarbega ja pingalaga 1450 m². Pos 2 määratakse ehitusõigus ühe kuni 2-korruselise väikeelamu ehitusaluse pindalaga kuni 86 m² ehitamiseks. Pos 1 ei määrata ehitusõigust, krundipiirid jäävad muutmatuks. Läbi Pos 1 on ette nähtud tehnovõrkude transiit Pos 2 kasuks. Parkimine on lahendatud krundisiseselt. Detailplaneering lahendab muu hulgas maa-ala heakorrastuse ja haljastuse küsimused, määrab tehnovõrkude asukohad.
Taotletava planeeringuala pindala on ca 0,3 ha. Detailplaneeringu maa-ala asub Narva linnas Paemurru linnaosas Kadastiku tiigi vahetuses läheduses.

Kehtiva Narva linna üldplaneeringu järgi on antud ala maakasutuse sihtotstarbeks väikeelamumaa. 6. Paemurru 18 maa-ala detailplaneering ei too kaasa kehtiva Narva linna üldplaneeringu muutmise ega täpsustamise ettepanekut.
2. Õiguslikud alused
2.1. Ehitusseadustiku ja planeerimisseaduse rakendamise seaduse § 1 lõike 1 kohaselt enne käesoleva seaduse jõustumist algatatud planeeringud menetletakse lõpuni, lähtudes seni kehtinud planeerimisseaduses sätestatud nõuetest, välja arvatud käesoleva paragrahvi lõigetes 2 ja 3 nimetatud juhtudel.
2.2. Enne 01.07.2015 kehtinud planeerimisseaduse § 18 lõike 1 alusel kohalik omavalitsus teeb planeeringu vastuvõtmise otsuse ja korraldab planeeringu avaliku väljapaneku.
2.3. Narva linna ehitusmääruse § 10 lõike 2 punkti 1 kohaselt linnavolikogu teeb otsuse planeeringu vastuvõtmiseks.
3. Otsus
Võtta vastu 6. Paemurru tn 18 maa-ala detailplaneering pindalaga ca 0,3 ha, TÜ Inkeri töö nr DP-01/2016 (vastavalt lisatud detailplaneeringu põhijoonisele – Lisa 1) ning korraldada detailplaneeringu avalik väljapanek.
4. Rakendussätted

4.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes „Põhjarannik“ ja “Город” ning ameti veebilehel.
4.2. Käesolev otsus jõustub teatavakstegemisest.

4.3. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

